Ordin nr. 536 din 20/08/2009

pentru aprobarea Listei raselor de câini admise la vânătoare în România

Publicat in Monitorul Oficial, Partea I nr. 594 din 28/08/2009

Având în vedere Avizul Consiliului Naţional de Vânătoare nr. 1/2009 şi Referatul de aprobare nr. 253.857 din 17 august 2009 al Direcţiei generale de regim silvic şi cinegetic,

în baza prevederilor art. 6 alin. (1) lit. ş) şi ale art. 56 alin. (1) din Legea vânătorii şi a protecţiei fondului cinegetic nr. 407/2006, cu modificările şi completările ulterioare,

în temeiul prevederilor art. 7 alin. (6) din Hotărârea Guvernului nr. 8/2009 privind organizarea şi funcţionarea Ministerului Agriculturii, Pădurilor şi Dezvoltării Rurale,

ministrul agriculturii, pădurilor şi dezvoltării rurale emite următorul ordin:

Art. 1. - Se aprobă Lista raselor de câini admise la vânătoare în România, prevăzută în anexa care face parte integrantă din prezentul ordin.

Art. 2. - Pentru utilizarea câinilor de vânătoare de alte rase neincluse în listă se solicită aprobarea autorităţii publice centrale care răspunde de silvicultură.

Art. 3. - Controlul aplicării prevederilor prezentului ordin se realizează de autoritatea publică centrală care răspunde de silvicultură şi de structurile teritoriale ale acesteia, potrivit limitelor de competenţă.

Art. 4. - La data intrării în vigoare a prezentului ordin, Ordinul ministrului agriculturii, alimentaţiei şi pădurilor nr. 94/2003 privind stabilirea raselor de câini admise la vânătoare în România, publicat în Monitorul Oficial al României, Partea I, nr. 156 din 11 martie 2003, se abrogă.

Art. 5. - Prezentul ordin se publică în Monitorul Oficial al României, Partea I.

Ministrul agriculturii, pădurilor şi dezvoltării rurale,

Ilie Sârbu

Bucureşti, 20 august 2009.

Nr. 536.

ANEXĂ

LISTA

raselor de câini admise la vânătoare în România

┌────┬───────────────────────┬─────────────────────────

│Nr. │ │ │ │

│crt.│ Categoria │ Secţiunea │ Rasa │

├────┼───────────────────────┼─────────────────────────

│ 0 │ 1 │ 2 │ 3 │

├────┼───────────────────────┼─────────────────────────│ 1 │I. Prepelicari │A. Prepelicari pontatori │- Pointer │

│ │ │ │- Setter │

│ │ │ │- Brac │

│ │ │ │- Vijla │

│ │ │ │- Pudel Pointer │

│ │ │ │- Munsterlander │

│ │ │ │- Epagneul Breton │

│ │ │ │- Spinone │

│ │ ├──────────────────────────┼───────────────────────────

│ │ │B. Prepelicari scotocitori │- Cocker Spaniel │

│ │ │ │- Springer Spaniel │

│ │ │ │- WachtelHund │

├────┼───────────────────────┼─────────────────────────

│ 2 │II. Gonitori-hărţuitori│ │- Copoi │

│ │ │ │- Beagle │

│ │ │ │- JagdTerrier │

│ │ │ │- Fox Terrier │

│ │ │ │- Teckel │

│ │ │ │- Terrier Irlandez │

│ │ │ │- AiredaleTerrier │

│ │ │ │- BassetHound │

│ │ │ │- Metis din rasele de gonitori-hărţuitori│

├────┼───────────────────────┼─────────────────────────

│ 3 │III. Limieri-retrieveri│ │- Limier │

│ │ │ │- BloodHound │

│ │ │ │- Retriever │

└────┴───────────────────────┴─────────────────────────