Ordin nr. 264 din 10/04/2003

pentru stabilirea caracteristicilor minime ale muniţiei permise pentru vânarea unor specii de vânat în România cu arme de vânătoare cu ţevi ghintuite

Publicat in Monitorul Oficial, Partea I nr. 270 din 17/04/2003

În conformitate cu prevederile art. V din Legea nr. 654/2001 pentru modificarea şi completarea Legii fondului cinegetic şi a protecţiei vânatului nr. 103/1996,

în temeiul prevederilor art. 33 lit. e) şi ale art. 51 alin. (1) din Legea fondului cinegetic şi a protecţiei vânatului nr. 103/1996, republicată,

în baza Avizului nr. 1/2003 al Consiliului Naţional de Vânătoare,

având în vedere prevederile art. 5 lit. B.m) şi ale art. 9 alin. (6) din Hotărârea Guvernului nr. 362/2002 privind organizarea şi funcţionarea Ministerului Agriculturii, Alimentaţiei şi Pădurilor, cu modificările şi completările ulterioare,

ministrul agriculturii, alimentaţiei şi pădurilor emite următorul ordin:

Art. 1. - Caracteristicile minime ale muniţiei permise la armele de vânătoare cu ţevi ghintuite pentru vânarea speciilor de interes cinegetic prevăzute la art. 33 lit. e) din Legea fondului cinegetic şi a protecţiei vânatului nr. 103/1996, republicată, sunt cele prevăzute în anexa care face parte integrantă din prezentul ordin.

Art. 2. - La data intrării în vigoare a prezentului ordin se abrogă Ordinul ministrului agriculturii, alimentaţiei şi pădurilor nr. 173/2001 pentru stabilirea caracteristicilor minime ale muniţiei permise pentru vânarea unor specii de vânat în România cu arme de vânătoare cu ţevi ghintuite, publicat în Monitorul Oficial al României, Partea I, nr. 383 din 13 iulie 2001.

Art. 3. - Prezentul ordin se publică în Monitorul Oficial al României, Partea I.

p. Ministrul agriculturii, alimentaţiei şi pădurilor,

Petre Daea,

secretar de stat

Bucureşti, 10 aprilie 2003.

Nr. 264.

ANEXĂ

CARACTERISTICILE MINIME

ale muniţiei permise pentru vânarea unor specii de vânat în România

cu arme de vânătoare cu ţevi ghintuite

─────────────────────────────────────────────────────

Caracteristicile muniţiei

Nr. ─────────────────────────────────────────────────────

crt. Specia de vânat Calibrul minim Lungimea minimă Greutatea minimă

al proiectilului unic a tubului a proiectilului unic

(mm) (mm) (gr)

───────────────────────────────────────────────────── 1. Căprior 5,6 43 3,24

2. Capră neagră şi muflon 5,6 50 4,08

3. Mistreţ şi cerb lopătar 6,5 57 7,00

4. Cerb comun 7,0 57 11,02

5. Urs 7,0 64 12,96